
Republika e Kosovës
Republika Kosovo- Republic of Kosovo

	Qeveria-Vlada-Government
Ministria e Tregtisë dhe Industrisë-Ministarstvo trgovine i industrije-Ministry of Trade and Industry




Departman za regulaciju tržišta nafte

U cilju osiguranja kvaliteta tečnih naftnih goriva, Ministarstvo trgovine i industrije putem Departmana za regulaciju tržišta nafte raspisuje:

JAVNI POZIV

Obaveštavaju se sve zainteresovane strane da Departman za regulaciju tržišta nafte- Ministarstvo trgovine i industrije traži da ovlasti: ekonomske operatere - Tela za obeležavanje i praćenje tečnih naftnih goriva, prema kriterijumima utvrđenim u Administrativnom uputstvu br. 09/2020 o kontroli i kvalitetu tečnih naftnih goriva.

Podnosilac zahteva koji se prijavi da bude ovlašćen kao telo za obeležavanje i praćenje tečnih naftnih goriva mora da podnese sledeću dokumentaciju:

· Prijavu (preuzimajte je sa interneta) sa osnovnim podacima subjekta podnosioca (potpisan i overen pečatom);
· Potvrdu o registraciji preduzeća sa podacima o poslovanju;
· Izjavu pod zakletvom (potpisanu i overenu pečatom) da nije posredno ili neposredno obuhvaćen u proizvodnju, uvoz, distribuciju ili prodaju na veliko ili na malo bilo kojeg proizvoda od goriva koji podleže zahtevima obeležavanja;
· Poresku potvrdu kojom se potvrđuje da podnosilac zahteva nema neplaćene poreske dugove u Republici Kosovo ili u zemlji svog osnivanja;
· Dokaz podnosioca zahteva da nije pod bankrotom ili pod nasilnom sudskom upravom izdatim od nadležnog suda u Republici Kosovo ili u zemlji svog osnivanja – zahteva se original koji nije stariji od 30 dana;
· Dokaz o iskustvu u obeležavanju proizvoda od goriva i sistema sledljivosti (najmanje dva projekta završena u poslednjih pet godina - dokazano ugovorima, poželjno je regionalno ili međunarodno iskustvo);
· Revidirani finansijski izveštaji za poslednje 3 (tri) godine, gde se dokazuje promet od najmanje petnaest (15) miliona evra;
· Dokaz o potrebnoj stabilnoj organizacionoj strukturi a koja je dovoljna za pružanje usluga obeležavanja, praćenja i izveštavanja u celoj teritoriji Republike Kosova;
· Operator mora biti sertifikovan sa ISO 9001, ISO 14001, OHSAS 18001 i ISO 14298;
· Sertifikat o akreditaciji od nacionalnog / međunarodnog tela za akreditaciju sa ISO 17025.


Objašnjenje: Molim vas da imate na umu da u nedostatku bilo kog od gore traženih dokumenata, subjekti koji podnose zahtev će biti diskvalifikovani i neće se dalje razmatrati za dole navedene kriterijume procenjivanja.


Dodatni dokumenti na osnovu kojih će se procena i vršiti:

Tehnički kriterijumi proizvoda (najviše 20 bodova)

Dokaz o kvalitetu proizvoda za označavanje, koji mora ispunjavati sledeće tehničke zahteve i kriterijume:

1. Da bude jedinstven za celu teritoriju Republike Kosovo (jedinstven od proizvoda zemalja regiona);
2. Da bude sertifikovan prema standardu za supstancu koja se koristi za označavanje naftnih derivata;
3. Da bude otporan na ispiranje, ne-kopirajući, nevidljiv (da ne menja boju proizvoda tokom obeležavanja, uzorkovanja i ispitivanja), da ne bude moguće da se uklanja iz tečnih naftnih goriva i otporan na radnje koje pokušavaju gore navedene radnje;
4. Da ne menja boju i kvalitet tečnih naftnih goriva na način koji ih čini da ne budu u skladu sa zahtevima Administrativnog uputstva br. 09/2020 o kontroli i kvalitetu tečnih naftnih goriva.
5. Da bude stabilan i da je učinkovit i kada se ubrizgava u niskim nivoima koncentracije (nivo obeležavanja treba da bude pri koncentraciji manjoj od 10 ppm);
6. Da nema štetan uticaj na životnu sredinu (da bude u skladu sa zakonodavstvom i politikama za zaštitu životne sredine);
7. Da bude otporan na atmosferske uslove i niske temperature do -20 stepeni Celzijusa i +40 stepeni Celzijusa;
8. Da sačuva efekat duže vreme nakon ubrizgavanja u tečnim naftnim derivatima (da ima dugoročnu rok trajanja od najmanje 12 meseci);
9. Da se lako homogenizuje sa tečnim naftnim gorivima i da se precizno otkrije preko prenosive tehnologije otkrivanja i da ne menja sastav ni boju tokom procesa obeležavanja, uzorkovanja i ispitivanja;
10. Da se otkriva/ meri od prenosnih analizatora u tečnim gorivima bez potrebe dodavanja bilo kojih drugih reaktivnih elemenata ili da ima bilo koju dodatnu fizičku ili hemijsku reakciju (uključujući ovde i otkrivanje u pomešanima gorivima sa etanolom ili biodizelom);
11. Ne treba da sadrži aditive koji mogu oštetiti imovinu ekonomskih operatera, potrošača i koji oštećuju životnu sredinu;
12. Da bude proveren i otkriven preko kvalitativne i kvantitativne analize, treba da se tačno izmeri i otkrije na terenu dajući kvalitativne i kvantitativne rezultate na licu mesta koji se mogu koristiti za pomaganje u izvršenju i krivičnom gonjenju.








Kriterijumi o tehnologiji / opremi (najviše 30 bodova)

Operater mora imati na raspolaganje naprednu, bezbednu i zaštićenu tehnologiju za efikasno i brzo obeležavanje, praćenje i ispitivanje na terenu putem prenosne tehnologije kao i u laboratoriji, sertifikovana primenjenim međunarodnim standardima i potvrđenu kao delotvornu i efikasnu u sličnim projektima u regionu i na globalnom tržištu, osvedočeno referencama za realizovane projekte:
· Operator mora biti u stanju da pruža usluge automatskog ili ručnog obeležavanja;
· Operator mora imati na raspolaganje opremu za doziranje/ ubrizgavanje za scenarije velike i male zapremine;
· Oprema za doziranje/ ubrizgavanje mora sigurno da hvata doziranje markera i podatke ubrizgavanja. Podaci treba da se prikupljaju u centralizovanom skladištu podataka na Kosovu;
· Operator mora imati na raspolaganju detektor/ analizator, koji:
a. radi i na terenu i u laboratoriji,
b. lako se montira i na vozila bez preuređivanja,
c. je efikasan u direktnom otkrivanju nivoa falsifikovanja,
d. je efikasan u stvaranju i bezbednom prenošenju rezultata na terenu i u bazi podataka,
e. je izdržljiv u teškim uslovima rada,
f. je sposoban da bezbedno i automatski vrši prenos podataka rezultata ispitivanja u dogovorenu centralnu bazu podataka u svrhu nadzora ministarstva. On treba da omogući štampanje detaljnog izveštaja o rezultatima ispitivanja bez ikakvog zahteva za dalji unos rezultata;
g. je bezbedan tako da rezultati ispitivanja i zabeleženi podaci onemogućavaju intervencije. Detektor / analizator mora biti sposoban da daje rezultate protiv izmene podataka, promena ili manipulacija od strane tima za ispitivanje ili druge osobe prisutne na mestu ispitivanja;
h. da bude sposoban da zabeleži sve rezultate ispitivanja i dotične glavne podatke i da ih sačuva iste najmanje dvanaest (12) meseci.

• Operator mora obezbediti dovoljan broj detektora za tržišne inspektore.



Kriterijumi za operativne postupke i upravljanje podacima (najviše 25 bodova)

· Operator mora dostaviti dokument za predlog „Standardni operativni postupci“, gde se opisuje proces:
a. bezbednog prijema/ uvoza i čuvanja markera spremnog za upotrebu,
b. bezbedne pripreme i distribucija na terenu markera spremnog za upotrebu,
c. vršenja svih terenskih analiza/ otkrića,
d. vršenja kontrola i provere svojih radnji.
· Operator mora obezbediti odgovarajući sistem upravljanja podacima uključujući sve aktivnosti od generisanja podataka, analize podataka, prijavljivanja nepravilnosti/ manipulacija, distribucije markera i praćenja;
· Operator mora biti u stanje da obezbedi interkonekciju sa IT sistemima ministarstva, za prenošenje podataka u stvarnom vremenu prema potrebi.
Predlozi koji dobiju najmanje 50 bodova u skladu sa gore navedenim tehničkim kriterijumima nastaviće u fazi otvaranja finansijskih predloga.

Finansijski predlog (najviše 25 poena)

· Operator mora zajedno sa gore navedenom dokumentacijom dostaviti i finansijski predlog koji se nalazi odvojen u zatvorenu kovertu,
· Cenovnik usluga obeležavanja i praćenje tečnih naftnih derivata.


Rok važenja imenovanja i ugovornog angažovanja tela ili ugovorne strane za obeležavanje i praćenje na celoj teritoriji Republike Kosovo je pet (5) godina uz mogućnost produženja.

Javni poziv otvoren je petnaest (15) radnih dana od dana objavljivanja.

Gore navedeni akti mogu se naći na veb stranici Ministarstva trgovine i industrije i u Službenom listu Republike Kosovo.

Kompletirana dokumentacija se mora dostaviti odštampana i na CD-u u kancelariji arhive Ministarstva trgovine i industrije, ul. „Muharem Fejza“, Bolničko naselje bb. Priština, 10000, Republika Kosovo.

Zadnji rok za izražavanje interesa je do 21.12. 2020 u 16:00 časova, a prijave nakon ovog roka neće biti primljene u kancelariji arhive pri ministarstvu.

Za bilo koju nejasnoću ili za dodatne informacije, zainteresovani operatori mogu unapred doći da se konsultuju u Departmanu za regulaciju tržišta nafte, ili putem elektronske pošte , e-mail:banush.neziri@ks-gov.net. Email: bujar.f.mustafa@rks-gov.net 

 ili putem telefona 038 200 36 592/531.

